pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปรับโฉมเด็ก กศน.
วันอังคารที่ 20 สิงหาคม 2562
ปรับโฉมเด็ก กศน.
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานเปิดโครงการค่ายอบรมพัฒนาบุคลิกภาพผู้เรียน สํานักงานส่งเสริมการศึกษานอกระบบและการศึกษาตามอัธยาศัย (กศน.) ขั้นพื้นฐานสู่ภาคอาชีวศึกษาและการมีงานทํา
เมื่อวันอาทิตย์ที่ 18 สิงหาคม 2562 เวลา 9.00 น. ณ วิทยาลัยเทคนิคปราจีนบุรี นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เป็นประธานเปิดโครงการค่ายอบรมพัฒนาบุคลิกภาพผู้เรียน สํานักงานส่งเสริมการศึกษานอกระบบและการศึกษาตามอัธยาศัย (กศน.) ขั้นพื้นฐานสู่ภาคอาชีวศึกษาและการมีงานทํา โดยมีนายพิบูลย์ หัตถกิจโกศล ผู้ว่าราชการจังหวัดปราจีนบุรี นายศรีชัยพร ประชาธรรม เลขาธิการ กศน. ผู้บริหาร ศธ. ให้การต้อนรับ
รมช.ศึกษาธิการ กล่าวตอนหนึ่งว่า กระทรวงศึกษาธิการ ให้ความสําคัญกับการพัฒนาคุณภาพผู้เรียน กศน. อย่างรอบด้าน ซึ่งโครงการนี้ถือเป็นส่วนหนึ่งของการปรับภาพลักษณ์ของผู้เรียน กศน. ที่มีมิติแตกต่างกัน เพราะเรื่องของบุคลิกภาพเป็นเครื่องมือที่สําคัญสําหรับการทํางาน การพบปะเมื่อแรกเห็นจะเกิดความประทับใจกันนั้น ยังต้องอาศัยทั้งทักษะการวางตัว และการรักษาภาพลักษณ์อย่างมืออาชีพ การพัฒนาบุคลิกภาพจึงเป็นสิ่งที่ท้าทาย ของผู้เข้ารับการอบรม ทั้ง 440 คน ที่ได้รับโอกาสอันดีครั้งนี้ ซึ่งหวังว่าหลังจากผ่านการอบรมแล้ว จะได้นําความรู้ ทักษะจากการเรียนรู้ด้วยการฝึกปฏิบัติ หรือประสบการณ์ดี ๆ ไปใช้ให้เกิดประโยชน์ต่อการพัฒนาตนเอง
นอกจากนี้ ยังมีแผนที่จะส่งเสริมการใช้ภาษาอังกฤษในการสื่อสาร ให้เป็นภาษาที่สองรองจากภาษาไทย รวมทั้งภาษาประเทศเพื่อนบ้าน พร้อม ๆ ไปกับการเร่งพัฒนาครูซึ่งเป็นหัวใจสําคัญของการเรียนการสอนด้วย ขณะนี้อยู่ระหว่างเตรียมการ โดยจะใช้งบเหลือจ่ายจากปีงบประมาณ 2562 เพื่อให้ทันการเรียนการสอนในเปิดภาคเรียนปีการศึกษา 2563
"ขอให้ผู้เรียน กศน.จงภาคภูมิใจในตัวเอง และมุ่งมั่นตั้งใจเรียนอย่างเต็มที่ เพราะเราเป็นกําลังคนที่สําคัญของประเทศ และการศึกษาก็เป็นรากฐานของการพัฒนาประเทศ โดยที่ผ่านมา มีผู้เรียน กศน. แล้วประสบความสําเร็จในชีวิตเป็นจํานวนมาก อาทิ คุณสุนทร วิลาวัลย์ อดีตรัฐมนตรีว่าการกระทรวงสาธารณสุข บิดาของ รมช.ศึกษาธิการ ซึ่งได้รับโอกาสเรียน กศน. ทําให้มีงานทําและได้เรียนต่อในระดับที่สูงขึ้น เป็นต้น ดังนั้นขอให้ทุกคนมั่นใจในตัวเอง และเรียนรู้ทุกอย่างด้วยความสุข" รมช.ศึกษาธิการ กล่าว
นวรัตน์ รามสูต: สรุป/เรียบเรียง
อิทธิพล รุ่งก่อน: ถ่ายภาพ
รัฐบาลไทย-ข่าวทำเนียบรัฐบาล-รมว.ดีอีเอส เข้าร่วมพิธีทำบุญตักบาตรและลงนามถวายพระพร เนื่องในโอกาสมหามงคลวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันพุธที่ 12 สิงหาคม 2563
รมว.ดีอีเอส เข้าร่วมพิธีทําบุญตักบาตรและลงนามถวายพระพร เนื่องในโอกาสมหามงคลวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
รมว.ดีอีเอส เข้าร่วมพิธีทําบุญตักบาตรและลงนามถวายพระพร เนื่องในโอกาสมหามงคลวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
นายพุทธิพงษ์ฯ รมว.ดีอีเอส นําคณะผู้บริหาร และข้าราชการในสังกัด เข้าร่วมพิธีทําบุญตักบาตรและลงนามถวายพระพร เนื่องในโอกาสมหามงคลวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันที่ 12 สิงหาคม 2563 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นําคณะผู้บริหารกระทรวงดิจิทัลเพื่อเศรษฐกิจและสังคม เข้าร่วมพิธีทําบุญตักบาตรถวายพระราชกุศล เนื่องในโอกาสวันเฉลิม พระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจําปีพุทธศักราช 2563 ณ บริเวณท้องสนามหลวง และร่วมลงนามถวายพระพร เนื่องในพระราชพิธีเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ ศาลาสหทัยสมาคมในพระบรมมหาราชวัง
************************
รัฐบาลไทย-ข่าวทำเนียบรัฐบาล-งาน "SME REVOLUTION : เส้นทางสายโอกาสเอสเอ็ม 4.0"
วันจันทร์ที่ 27 กุมภาพันธ์ 2560
งาน "SME REVOLUTION : เส้นทางสายโอกาสเอสเอ็ม 4.0"
เตรียมพบกับงาน "SME REVOLUTION : เส้นทางสายโอกาสเอสเอ็ม 4.0" เปิดวิสัยทัศน์และมาตรการพลิกโฉม SME ตามแนวประชารัฐสู่ Thailand 4.0 ระหว่างวันที่ 10-12 มีนาคม 2560 ณ ศูนย์ประชุมแห่งชาติสิริกิติ์
เตรียมพบกับงาน "SME REVOLUTION : เส้นทางสายโอกาสเอสเอ็ม 4.0" เปิดวิสัยทัศน์และมาตรการพลิกโฉม SME ตามแนวประชารัฐสู่ Thailand 4.0 ระหว่างวันที่ 10-12 มีนาคม 2560 ณ ศูนย์ประชุมแห่งชาติสิริกิติ์ จัดโดย กรมส่งเสริมอุตสาหกรรม กระทรวงอุตสาหกรรม
สอบถามข้อมูลเพิ่มเติม โทรศัพท์ 0 202 4414-17 หรือ เข้าไปที่http://www.sme-revolution.com/และhttp://www.facebook.com/SMErevolution2017
รัฐบาลไทย-ข่าวทำเนียบรัฐบาล-โฆษกรัฐบาลระบุการบังคับใช้กฎหมายและการผ่อนปรนการใช้รถใช้ถนนช่วงเทศกาล เพื่อความปลอดภัยและลดอุบัติเหตุ
วันพฤหัสบดีที่ 6 เมษายน 2560
โฆษกรัฐบาลระบุการบังคับใช้กฎหมายและการผ่อนปรนการใช้รถใช้ถนนช่วงเทศกาล เพื่อความปลอดภัยและลดอุบัติเหตุ
โฆษกรัฐบาลระบุการบังคับใช้กฎหมายและการผ่อนปรนการใช้รถใช้ถนนช่วงเทศกาล เพื่อความปลอดภัยและลดอุบัติเหตุ
วันนี้ (6 เมษายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลอยากสร้างความเข้าใจที่ถูกต้องกับพี่น้องประชาชน กรณีการบังคับใช้กฎหมายและการผ่อนปรนเป็นบางกรณี สําหรับการใช้รถใช้ถนนในช่วงเทศกาล เพื่อให้เกิดความปลอดภัยและลดอุบัติเหตุ ดังนี้
1. รัฐบาลไม่มีเจตนาสร้างความลําบากแก่ประชาชน แต่จําเป็นต้องมีมาตรการลดอุบัติเหตุ แต่เมื่อประชาชนยังไม่พร้อม รัฐบาล จะเร่ง รณรงค์สร้างความเข้าใจ และให้เวลาปรับตัวอีกระยะหนึ่ง
2. เจ้าหน้าที่จะยังคงบังคับใช้กฎหมายด้วยการ จับปรับ ในกรณีของรถยนต์ส่วนบุคคลที่ผู้ขับขี่และผู้โดยสารที่นั่งเบาะหน้าที่ไม่คาดเข็มขัดนิรภัย แต่จะอนุโลม ตักเตือน ผู้ที่ นั่งเบาะหลังที่ไม่คาดเข็มขัดนิรภัย เพื่อให้เกิดการปฏิบัติอย่างถูกต้อง
3. รถโดยสารสาธารณะ เช่น รถแท็กซี่ รถตู้ รถโดยสารประจําทาง ต้องคาดเข็มขัดทุกที่นั่ง
4. สําหรับรถกระบะ อนุโลมให้นั่งในแค๊ป และในท้ายกระบะได้ไม่เกิน 6 คน แต่ห้ามนั่งบนขอบกระบะหรือฝาปิดท้ายรถ
5. เจ้าหน้าที่จะเข้มงวดกวดขันผู้ขับขี่ที่ดื่มสุรา หรือใช้ความเร็วเกินกําหนด ขับรถหวาดเสียว หรือแซงในที่คับขัน ที่เสี่ยงต่อการเกิดอันตราย โดยจะดําเนินการตามกฎหมายอย่างเคร่งครัด เพื่อช่วยป้องกันอุบัติเหตุอีกทางหนึ่ง
6. นายกฯ สั่งกําชับให้เจ้าหน้าที่ปฏิบัติงานอย่างตรงไปตรงมา ไม่เรียกรับผลประโยชน์ใดๆ จากประชาชน หากผู้ใดพบเห็น ขอให้ถ่ายคลิปและแจ้งให้ผู้บังคับบัญชาทราบทันที
ทั้งนี้ นายกรัฐมนตรีและรัฐบาลมีความห่วงใยพี่น้องประชาชน และฝากให้กําลังใจเจ้าหน้าที่ทุกฝ่ายในการปฏิบัติงาน โดยขอความร่วมมือให้คนไทยช่วยกันหาทางออกที่เหมาะสม มุ่งเน้นที่การสร้างจิตสํานึก และความรับผิดชอบของทุกคน เพื่อลดความสูญเสียในชีวิตและทรัพย์สิน จากอุบัติเหตุในการใช้รถใช้ถนน ที่ติดอันดับต้น ๆ ของโลก
รัฐบาลไทย-ข่าวทำเนียบรัฐบาล-สถานกงสุลใหญ่ ณ เมืองกัลกัตตา ร่วมกับพระธรรมทูตสายประเทศอินเดียจัดเที่ยวบินพิเศษส่งพระสงฆ์ แม่ชี ฆารวาส ผู้ปฏิบัติธรรม ที่ตกค้างในอินเดียกลับประเทศไทยโดยสายการบินไทยสมายล์ [กระทรวงการต่างประเทศ]
วันพฤหัสบดีที่ 14 พฤษภาคม 2563
สถานกงสุลใหญ่ ณ เมืองกัลกัตตา ร่วมกับพระธรรมทูตสายประเทศอินเดียจัดเที่ยวบินพิเศษส่งพระสงฆ์ แม่ชี ฆารวาส ผู้ปฏิบัติธรรม ที่ตกค้างในอินเดียกลับประเทศไทยโดยสายการบินไทยสมายล์ [กระทรวงการต่างประเทศ]
สถานกงสุลใหญ่ ณ เมืองกัลกัตตา ร่วมกับพระธรรมทูตสายประเทศอินเดียจัดเที่ยวบินพิเศษส่งพระสงฆ์ แม่ชี ฆารวาส ผู้ปฏิบัติธรรม ที่ตกค้างในอินเดียกลับประเทศไทยโดยสายการบินไทยสมายล์
วันนี้ (13 พฤษภาคม 2563) สถานกงสุลใหญ่ ณ เมืองกัลกัตตา ร่วมกับคณะพระธรรมทูตไทยสายอินเดีย-เนปาล ณ วัดไทยพุทธคยา ประเทศอินเดีย ได้จัดเที่ยวบินพิเศษครั้งที่ 3 นําพระภิกษุ แม่ชี และฆราวาส ผู้ปฏิบัติธรรมที่ตกค้างในอินเดียจํานวน 129 รายกลับประเทศไทย โดยสายการบินไทยสมายล์ โดยเดินทางถึงสนามบินสุวรรณภูมิโดยสวัสดิภาพเมื่อเวลา 17.16 น. และคณะฯ จะเข้ารับการกักตัวในสถานที่ที่จัดให้โดยรัฐบาล เป็นเวลา 14 วัน
เที่ยวบินนี้ มีผู้โดยสารอายุน้อยที่สุด 3 ขวบที่เดินทางพร้อมมารดา และมีผู้สูงอายุที่เป็นโรคเบาหวานด้วย
เที่ยวบินพิเศษดังกล่าวเป็นการอพยพคนไทยจากพื้นที่สังเวชนียสถาน ครั้งที่ 4 โดยก่อนหน้านี้ สถานกงสุลใหญ่ฯ ได้ให้ความช่วยเหลือคนไทย ดังนี้
- เที่ยวบินแรกเมื่อวันที่ 21 มีนาคม 2563 อํานวยความสะดวกออกใบรับรอง fit to fly และออกเอกสารรับรองการเดินทาง ส่งพระธุดงค์จํานวน 109 รูป กลับประเทศ โดยการบินไทย เที่ยวบินสุดท้าย ออกจากเมืองกัลกัตตา
- วันที่ 24-25 เมษายน 2563 เป็นเที่ยวบินที่ 2 และ 3 เที่ยวบินเช่าเหมาลําแอร์เอเชีย จํานวน 342 รูป/คน
- วันที่ 27 เมษายน 2563 สถานกงสุลใหญ่ฯ ได้ออกหนังสือรับรอง ให้แก่คนไทยประจําเรือสินค้า 15 คน ซึ่งเดินทางกลับถึงประเทศไทยทางท่าเรือเกาะสีชัง วันที่ 1 พฤษภาคม 2563
- ครั้งนี้ 13 พฤษภาคม 2563 เที่ยวบินเช่าเหมาลําไทยสมายล์ จํานวน 129 รูป/คน
รวมสถิติการให้ความช่วยเหลือส่งคนไทยกลับสู่มาตุภูมิทั้งสิ้น จํานวน 595 ราย
#น้ําใจคนไทยไม่ทิ้งกัน#การทูตเพื่อประชาชนทุกแห่งหนเราดูแล#ผู้แสวงบุญชาวไทยในอินเดีย#คนไทยในอินเดีย
รัฐบาลไทย-ข่าวทำเนียบรัฐบาล-ออมสิน พร้อมเป็นแหล่งทุนเปิดทางสร้างอาชีพเพื่อผู้มีรายได้น้อยสินเชื่อธุรกิจแฟรนไชส์ ดอกเบี้ย 0%
วันพฤหัสบดีที่ 14 ธันวาคม 2560
ออมสิน พร้อมเป็นแหล่งทุนเปิดทางสร้างอาชีพเพื่อผู้มีรายได้น้อยสินเชื่อธุรกิจแฟรนไชส์ ดอกเบี้ย 0%
ธนาคารออมสินเข้าร่วมงานสัมมนาสร้างอาชีพด้วยแฟรนไชส์ ในโครงการแฟรนไชส์สร้างอาชีพเพื่อผู้มีรายได้น้อย ซึ่งจัดขึ้นโดยกรมพัฒนาธุรกิจการค้า กระทรวงพาณิชย์ เพื่อให้ผู้สนใจเข้าร่วมงานและรับฟังความรู้เกี่ยวกับการทําธุรกิจด้วยแฟรนไชส์
วันนี้ (13 ธันวาคม 2560) ณ ห้องบุรฉัตรไชยากร สํานักงานปลัดกระทรวงพาณิชย์ กระทรวงพาณิชย์ ธนาคารออมสินได้เข้าร่วมงานสัมมนาสร้างอาชีพด้วยแฟรนไชส์ ในโครงการแฟรนไชส์สร้างอาชีพเพื่อผู้มีรายได้น้อย ซึ่งจัดขึ้นโดยกรมพัฒนาธุรกิจการค้า กระทรวงพาณิชย์ เพื่อให้ผู้สนใจเข้าร่วมงานและรับฟังความรู้เกี่ยวกับการทําธุรกิจด้วยแฟรนไชส์ ซึ่งจะมีส่วนผลักดันให้ผู้มีรายได้น้อยมีอาชีพเป็นของตนเอง มีกิจการทีมั่นคง และดํารงชีพได้อย่างยั่งยืน โดยไม่ต้องพึ่งพาสวัสดิการรัฐ
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ธนาคารออมสิน ร่วมกับกรมพัฒนาธุรกิจการค้า กระทรวงพาณิชย์ ดําเนินโครงการแฟรนไชส์สร้างอาชีพเพื่อผู้มีรายได้น้อย โดยนําธุรกิจในระบบแฟรนไชส์ที่ผ่านเกณฑ์มาตรฐานของ กรมพัฒนาธุรกิจการค้า กระทรวงพาณิชย์ มาสร้างอาชีพให้แก่ผู้มีรายได้น้อยเพื่อส่งเสริมและยกระดับให้มีอาชีพและรายได้อย่างยั่งยืน ซึ่งจะเป็นส่วนสําคัญในการสร้างเศรษฐกิจฐานรากให้เข้มแข็งตามนโยบายของรัฐบาล โดยธนาคารออมสิน ได้สนับสนุนการให้เงินทุนพร้อมกับการให้ความรู้ทางการเงิน ด้วย “สินเชื่อธุรกิจแฟรนไชส์” วงเงินสินเชื่อต่อรายสูงสุดไม่เกิน 1 ล้านบาท อัตราดอกเบี้ยปีแรก 0% หลังจากนั้น 0.50 – 1.00% ต่อเดือน ตามประเภทหลักประกัน ระยะเวลาชําระคืนเงินกู้ไม่เกิน 7 ปี โดยสามารถใช้บรรษัทประกันสินเชื่ออุตสาหกรรมขนาดย่อม (บสย.)/ หลักประกันทางธุรกิจ/ หลักประกันที่เป็นอสังหาริมทรัพย์ ค้ําประกันสินเชื่อได้
สําหรับโครงการฝึกอาชีพ ธนาคารออมสินได้ดําเนินการผ่านช่องทางต่างๆ มากมาย ล่าสุด ได้เปิดโครงการ “มหาวิทยาลัยประชาชน” ในการสร้างโอกาส เพิ่มพูนความรู้ และทักษะที่จําเป็นด้านอาชีพ เพิ่มรายได้ และความรอบรู้ในการดํารงชีวิตให้แก่ผู้มีรายได้น้อย และโครงการ “ออมสินยุวพัฒน์รักษ์ถิ่น” ซึ่งร่วมกับสถาบันอุดมศึกษา 16 แห่งทั่วประเทศ นํานักศึกษาลงพื้นที่ศึกษาวิเคราะห์และพัฒนาองค์ความรู้ทางธุรกิจมาประยุกต์ใช้ในการวางแผนและแก้ไขปัญหา ประกอบด้วย จัดการด้านทรัพยากร รูปลักษณ์ผลิตภัณฑ์ และตราสินค้า พัฒนากระบวนการผลิต ทําแผนการเงิน และจัดทําบัญชี การจัดการราคา และความสามารถในการทํากําไร การจัดการการตลาด และการจัดการช่องทางการจัดจําหน่าย ให้แก่กลุ่มผู้ประกอบการ OTOP องค์กรชุมชน/กลุ่มอาชีพในชุมชน ผู้ประกอบการ SMEs ผู้ประกอบการ SME Startup และอื่น ๆ ซึ่งจะสนับสนุนการสร้างอาชีพตามนโยบายรัฐบาลเกิดขึ้นอย่างชัดเจน เพราะประชาชนจะได้พัฒนาอาชีพควบคู่ไปกับการเรียนรู้ตลอดเวลา ซึ่งจะส่งผลให้การค้าขายในอาชีพของตนเป็นไปอย่างมีประสิทธิภาพจากการพัฒนาอยู่อย่างสม่ําเสมอ
สอบถามข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน หรือสอบถามรายละเอียดเพิ่มเติมจากเจ้าหน้าที่ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115
รัฐบาลไทย-ข่าวทำเนียบรัฐบาล-รองนรม. พล.อ.ประวิตรฯ เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 4/2561
วันจันทร์ที่ 4 มิถุนายน 2561
รองนรม. พล.อ.ประวิตรฯ เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 4/2561
โดยที่ประชุมคณะกรรมการบริหารกองทุนพัฒนาการกีฬาฯ มีมติเห็นชอบในหลักการ
เรื่อง การสนับสนุนตามแผนพัฒนากีฬา ประจําปีงบประมาณ พ.ศ. 2561
วันนี้ (4 มิถุนายน 2561) เวลา 10.00 น. ณ ห้องประชุม 109 สํานักงานปลัดสํานักนายกรัฐมนตรี ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 4/2561 ซึ่งสรุปสาระสําคัญดังนี้
ที่ประชุมได้พิจารณาและมีมติเห็นชอบในหลักการ เรื่อง การสนับสนุนตามแผนพัฒนากีฬา ประจําปีงบประมาณ พ.ศ. 2561 รวมทั้งหมด 5 แผน ประกอบด้วย
1. แผนการสนับสนุนระบบการพัฒนากีฬาสู่ความเป็นเลิศทั้งในระดับชาติและระดับนานาชาติ
2. แผนการพัฒนาบุคลากรกีฬาสู่ความเป็นเลิศ
3. แผนการสนับสนุนการจัดการแข่งขันกีฬาอาชีพเพื่อสร้างมูลค่าทางเศรษฐกิจ
4. แผนการกํากับดูแลกีฬามวยให้ปฏิบัติตามกฎหมาย
5. แผนการส่งเสริมการเป็นเจ้าภาพจัดการแข่งขันในระดับชาติและระดับนานาชาติ
ทั้งนี้ ประธานที่ประชุมฯ ได้มอบหมายให้ฝ่ายเลขานุการฯ ประสานรายละเอียดกับหน่วยงาน ที่เกี่ยวข้องเพื่อให้แผนดังกล่าวสอดคล้องกับการพัฒนาการกีฬาของชาติในภาพรวมตามนโยบายของรัฐบาลต่อไป
............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อนุทิน เผยผู้ป่วยจีนติดเชื้อไวรัสโคโรนาสายพันธุ์ใหม่ ชื่นชมและมั่นใจ ระบบการรักษาของไทย
วันอาทิตย์ที่ 2 กุมภาพันธ์ 2563
อนุทิน เผยผู้ป่วยจีนติดเชื้อไวรัสโคโรนาสายพันธุ์ใหม่ ชื่นชมและมั่นใจ ระบบการรักษาของไทย
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมให้กําลังใจเจ้าหน้าที่สถาบันบําราศนราดูร เผยผู้ป่วยชาวจีนโรคปอดอักเสบติดเชื้อจากไวรัสโคโรนาสายพันธุ์ใหม่ 2019 ชื่นชมและมั่นใจระบบการรักษาของไทย
บ่ายวันนี้ (2 กุมภาพันธ์ 2563) ที่สถาบันบําราศนราดูร จังหวัดนนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมนายแพทย์สุขุม กาญจนพิมาย ปลัดกระทรวงสาธารณสุข และคณะผู้บริหาร เยี่ยมให้กําลังใจแพทย์ พยาบาล และเจ้าหน้าที่ที่ทําหน้าที่ดูแลผู้ป่วยยืนยันโรคปอดอักเสบติดเชื้อจากไวรัสโคโรนาสายพันธุ์ใหม่ 2019 พร้อมพาสื่อมวลชนเยี่ยมชมห้องแยกความดันลบ เพื่อสร้างความมั่นใจในการรองรับผู้ป่วย
นายอนุทินให้สัมภาษณ์ว่า การเฝ้าระวังป้องกันควบคุมโรคยังคงเข้มข้นต่อเนื่องครบทุกคน ทุกเที่ยวบิน แม้ว่าจํานวนคนจีนที่เข้าประเทศไทย ลดน้อยลงมากกว่าร้อยละ 80 สถานการณ์โดยรวมของประเทศไทย ในด้านการป้องกันควบคุมการระบาดของโรค ทุกคนมีความพร้อมในการทํางาน ทําให้เกิดความมั่นใจ กล้าที่จะตัดสินใจที่จะทําให้การควบคุมโรค การรักษาโรค เป็นไปได้ดีมากยิ่งขึ้น
นายอนุทินกล่าวต่อว่า จากการพูดคุยเยี่ยมให้กําลังใจผู้ป่วยยืนยันโรคปอดอักเสบติดเชื้อจากไวรัสโคโรนาสายพันธุ์ใหม่ 2019 ชาวจีน ที่ห้องแยกโรคความดันลบ ผ่านระบบกล้องวงจรปิด ที่ได้รับการรักษาจนอาการดีขึ้น รอกลับบ้านนั้น ผู้ป่วยได้กล่าวแสดงความขอบคุณแพทย์ พยาบาล และเจ้าหน้าที่ ที่ให้การดูแลรักษาพยาบาลเป็นอย่างดี พร้อมกล่าวชื่นชม มั่นใจระบบการรักษาของประเทศไทย
“ต้องขอบคุณ และให้กําลังใจทุกท่านที่ทํางานด้วยความทุ่มเท เสียสละ แม้จะต้องทํางานกับผู้ป่วยโรคติดต่อสายพันธุ์ใหม่ ทั้งนี้เนื่องจากทุกคนห่วงใยพี่น้องประชาชน จึงต้องมาในวันนี้เพื่อให้กําลังใจซึ่งกันและกัน” นายอนุทินกล่าว
************************* 2 กุมภาพันธ์ 2563
รัฐบาลไทย-ข่าวทำเนียบรัฐบาล-นายกรัฐมนตรีรับมอบหน้ากากอนามัย และอุปกรณ์ทางการแพทย์ จากภาคเอกชนเพื่อร่วมกับรัฐบาลสู้ภัยโควิด-19
วันพฤหัสบดีที่ 30 เมษายน 2563
นายกรัฐมนตรีรับมอบหน้ากากอนามัย และอุปกรณ์ทางการแพทย์ จากภาคเอกชนเพื่อร่วมกับรัฐบาลสู้ภัยโควิด-19
นายกรัฐมนตรีรับมอบหน้ากากอนามัยและอุปกรณ์ทางการแพทย์ จากภาคเอกชนเพื่อร่วมกับรัฐบาลสู้ภัยโควิด-19
วันนี้ (30 เม.ย.63) ศาตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เผยว่า เมื่อเวลา 09.00 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับมอบหน้ากากอนามัย อุปกรณ์ทางการแพทย์ จากภาคเอกชนทั้งไทยและจีน เพื่อร่วมกับรัฐบาลช่วยเหลือประชาชน บุคลากรทางการแพทย์ ประกอบด้วย 3 คณะ ได้แก่ คณะผู้บริหารบริษัทมิตรผลและบ้านปู บริจาคหน้ากากอนามัยผ้ามัสลิน จํานวน 200,000 ชิ้น บริษัท คีนน์ จํากัด บริจาคผลิตภัณฑ์ คีนน์ เจิม คิลเลอร์ จํานวน 100 ถัง สภาธุรกิจไทย-จีน บริจาคหน้ากากอนามัย 470,500 ชิ้น แก่ มหาวิทยาลัยมหิดล โดยมีนายเทวัญ ลิปตพัลลภ รัฐมนตรีประจําสํานักนายกรัฐมนตรี นายดิสทัต โหตระกิตย์ เลขาธิการนายกรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี เข้าร่วมด้วย สรุปสาระสําคัญ ดังนี้
นายกรัฐมนตรีขอบคุณภาคเอกชนที่มีส่วนร่วมในการสู้ภัยโควิด-19 ซึ่งสิ่งของที่ได้รับในวันนี้ ก็จะได้นําไปมอบต่อให้กับแพทย์ พยาบาล ทหาร ตํารวจ เจ้าหน้าที่รักษาความปลอดภัยที่ปฏิบัติหน้าที่ในหน่วยงานต่าง ๆ แม้เข้าใจดีว่าภาคเอกชนอาจจะได้รับผลกระทบบ้างในขณะนี้ แต่สุขภาพของประชาชนเป็นสิ่งสําคัญ ทุกคนจะต้องเรียนรู้และปรับตัว หลังจากนี้ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) จะทยอยผ่อนคลายมาตรการต่าง ๆ โดยก็ขอให้ภาคธุรกิจร่วมอดทนและสู้ไปด้วยกัน ทั้งนี้ นายกรัฐมนตรียังให้กําลังใจคณะผู้บริหารมิตรผลและบางปู ในการดําเนินธุรกิจท่ามกลางสภาวะตลาดน้ํามันและพลังงานของโลกผันผวน ซึ่งยังต้องขอความร่วมมือบริษัทได้ช่วยกับรัฐบาลในการดูแลเกษตรกรไร่อ้อยต่อไป ขณะเดียวกันรัฐบาลมีนโยบายส่งเสริมพลังงานหมุนเวียนและพลังงานชีวมวล ซึ่งจะช่วยเหลือเกษตรกรไทยได้อีกทางหนึ่ง
จากนั้น นายกรัฐมนตรีได้รับมอบผลิตภัณฑ์น้ํายาทําความสะอาด จากคณะผู้บริหารบริษัท คีนน์ จํากัด เพื่อทําความสะอาดพื้นผิววัตถุ สามารถกําจัดเชื้อโรค แบคทีเรีย ราและเชื้อไวรัส และย่อยสลายเองตามธรรมชาติไม่ส่งผลกระทบต่อสิ่งแวดล้อม โดยนายกรัฐมนตรีแสดงความชื่นชมผลิตภัณฑ์ ซึ่งถือว่าเป็นชีวนวัตกรรม ที่ผลิตในไทยซึ่งจะมอบให้หน่วยงานที่เกี่ยวข้อง เพื่อดําเนินการตามวัตถุประสงค์ต่อไป
โอกาสนี้ นายกรัฐมนตรี ยังเป็นสักขีพยานรับมอบหน้ากากอนามัยและอุปกรณ์ทางการแพทย์ อาทิ หน้ากากอนามัยทางการแพทย์ ชุดป้องกันไวรัส (PPE) เครื่องวัดอุณหภูมิ เป็นต้น จากคณะผู้บริหารสภาธุรกิจไทย-จีน ประกอบด้วยนางหยาง ชิน อุปทูตรักษาการแทนเอกอัครราชทูตจีน ประจําประเทศไทย นายวิกรม กรมดิษฐ์ ประธานสภาธุรกิจไทย-จีนและประธานกรรมการบริษัท อมตะ คอร์ปอเรชัน จํากัด (มหาชน) ประธานบริษัท Talesun technologies (Thailand) Co., Ltd. ผู้จัดการบริษัท Futong Group (Thailand) Co., Ltd. มอบแด่ ศาตราจารย์นายแพทย์อุดม คชินทร ประธานคณะกรรมการการอุดมศึกษาและอดีตอธิการบดีมหาวิทยาลัยมหิดล ศาสตราจารย์นายแพทย์ บรรจง มไหสวริยะ รักษาการแทนอธิการบดีมหาวิทยาลัยมหิดล และคณะ ด้วย
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โรงพยาบาลยี่งอเฉลิมพระเกียรติ 80 พรรษา ต้นแบบครัวฮาลาลผ่านมาตรฐานสากล HAL-Q
วันพุธที่ 28 มีนาคม 2561
โรงพยาบาลยี่งอเฉลิมพระเกียรติ 80 พรรษา ต้นแบบครัวฮาลาลผ่านมาตรฐานสากล HAL-Q
พลอากาศเอก ชลิต พุกผาสุข องคมนตรี ชื่นชมครัวฮาลาลโรงพยาบาลยี่งอเฉลิมพระเกียรติ 80 พรรษา ต้นแบบด้านสุขาภิบาลอาหารและครัวฮาลาล ผ่านการรับรองมาตรฐานอาหารฮาลาล Hal-Q จากศูนย์วิทยาศาสตร์ฮาลาล จุฬาลงกรณ์มหาวิทยาลัย
วันนี้ (28 มีนาคม 2561) ที่อําเภอยี่งอ จังหวัดนราธิวาส พลอากาศเอก ชลิต พุกผาสุข องคมนตรี และรองประธานกรรมการมูลนิธิเทพรัตนเวชชานุกูล ลงพื้นที่ตรวจเยี่ยมติดตามการดําเนินงานโรงพยาบาลยี่งอเฉลิมพระเกียรติ 80 พรรษา โดยมีนายแพทย์มรุต จิรเศรษฐสิริ รองปลัดกระทรวงสาธารณสุข พร้อมด้วยนายแพทย์เจษฎา ฉายคุณรัฐ ผู้ตรวจราชการเขตสุขภาพที่ 12 ร่วมคณะ
นายแพทย์มรุต จิรเศรษฐสิริ รองปลัดกระทรวงสาธารณสุข กล่าวว่า โรงพยาบาลยี่งอเฉลิมพระเกียรติ 80 พรรษา เป็น 1 ใน 10 โรงพยาบาลชุมชนที่กระทรวงสาธารณสุขสร้างขึ้นเพื่อเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดชฯ ดําเนินงานตามรูปแบบ “โรงพยาบาลที่เป็นมากกว่าโรงพยาบาล”(More than hospitals) โดยเป็นโรงพยาบาลที่อยู่ในพื้นที่ 3 จังหวัดชายแดนภาคใต้ ประชาชนส่วนใหญ่นับถือศาสนาอิสลาม ซึ่งได้ปรับเปลี่ยนการดูแลประชาชนตามบริบทและความต้องการของพื้นที่ ครอบคลุมทั้งด้านการส่งเสริม ป้องกัน รักษาและฟื้นฟู
นายแพทย์มรุต กล่าวต่อว่า โรงพยาบาลยี่งอฯ ผ่านการประเมินมาตรฐาน GREEN & CLEAN Hospital เป็นต้นแบบองค์กรลดโลกร้อน ได้รับรางวัลมาตรฐานส้วมสะอาดยอดเยี่ยมระดับประเทศ เป็นต้นแบบด้านสุขาภิบาลอาหารและครัวฮาลาล ได้รับการรับรองมาตรฐานระบบการบริหารจัดการเพื่อการผลิตอาหารฮาลาล Hal-Q จากศูนย์วิทยาศาสตร์ฮาลาล จุฬาลงกรณ์มหาวิทยาลัย ซึ่งเป็นที่ยอมรับในระดับสากล โดยบูรณาการมาตรฐานฮาลาล เข้ากับระบบความปลอดภัยอาหาร เน้นความสะอาด และปลอดภัยตามมาตรฐานสากล และถูกต้องตามบทบัญญัติในศาสนาอิสลาม ซึ่งเป็นต้นแบบครัวฮาลาลให้โรงเรียนนําร่อง 8 แห่งผ่านการรับรองด้านสุขาภิบาลอาหารและครัวฮาลาล เตรียมขยายการดําเนินงานไปในศูนย์เด็กเล็ก และโรงเรียนที่เหลือในยี่งอ และชุมชนในจังหวัดนราธิวาส รวมถึงในเขตสุขภาพที่ 12 ต่อไป
ด้านการให้บริการ ได้จัดทีมออกให้บริการที่โรงพยาบาลส่งเสริมสุขภาพตําบล ที่รับผิดชอบดูแลทั้ง 6 แห่ง โดยมีแพทย์เวชศาสตร์ครอบครัว ร่วมกับทีมสหวิชาชีพ ดูแลผู้ป่วยโรคเรื้อรังให้ได้รับการรักษาต่อเนื่อง แบบใกล้บ้านใกล้ใจในชุมชน จัดบริการคลินิกไร้พุง หรือ DPAC Clinic (Diet & Physical Activity Clinic) โดยปัญหาสาธารณสุขที่สําคัญในพื้นที่ อาทิ กลุ่มโรคอนามัยแม่และเด็ก กลุ่มโรคไม่ติดต่อเรื้อรัง(NCD)ได้แก่ โรคเบาหวาน โรคความดันโลหิตสูง ซึ่งมีแนวโน้มเพิ่มขึ้นจากพฤติกรรม โดยได้วางแผนจัดทําศูนย์เรียนรู้ DPAC Road เพื่อให้ผู้ป่วยและประชาชนมีสถานที่ปรับเปลี่ยนพฤติกรรมสุขภาพที่เหมาะสมตามบริบทของอําเภอยี่งอ ตั้งเป้าลดผู้ป่วยโรคเรื้อรังจากปี 60 ที่พบร้อยละ 4 ให้ได้ไม่เกินร้อยละ 2
ปัจจุบัน โรงพยาบาลยี่งอฯ เป็นโรงพยาบาลขนาด 30 เตียง ให้บริการจริง 44 เตียง ดูแลประชาชนในพื้นที่ 45,694 คน ให้บริการผู้ป่วยนอกเฉลี่ย 238 คนต่อวัน และผู้ป่วยในเฉลี่ย 14 คนต่อวัน มีบุคลากรทั้งสิ้น 188 คน ให้บริการครบทุกมิติ การรักษาพยาบาล การส่งเสริมสุขภาพป้องกันโรคและฟื้นฟูสมรรถภาพ โดยได้รับความร่วมมือจากผู้นําท้องถิ่น องค์กรปกครองส่วนท้องถิ่น ภาคเอกชน และภาคประชาชน ร่วมดูแลพัฒนาโรงพยาบาลในรูปแบบคณะกรรมการพัฒนาคุณภาพชีวิตระดับอําเภอ (DHB)
****************************** 28 มีนาคม 2561
รัฐบาลไทย-ข่าวทำเนียบรัฐบาล-พม. เร่งช่วยเหลือเด็กชายวัย 8 เดือน หลังพ่อแม่ถูกจับดำเนินคดี ที่จังหวัดราชบุรี
วันอังคารที่ 19 พฤศจิกายน 2562
พม. เร่งช่วยเหลือเด็กชายวัย 8 เดือน หลังพ่อแม่ถูกจับดําเนินคดี ที่จังหวัดราชบุรี
พม. เร่งช่วยเหลือเด็กชายวัย 8 เดือน หลังพ่อแม่ถูกจับดําเนินคดี ที่จังหวัดราชบุรี
วันนี้ (19 พ.ย. 62) เวลา 11.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากกรณีสื่อสังคมออนไลน์มีการแชร์ขอความช่วยเหลือเด็กชายวัย 8 เดือน ซึ่งพ่อแม่ถูกจับดําเนินคดี โดยเด็กไม่มีเอกสารหลักฐานการเกิด และไม่ได้รับวัคซีนตามกําหนด ขณะนี้ เด็กอยู่ในการเลี้ยงดูของผู้ดูแลเด็กที่ ตําบลหินกอง อําเภอเมือง จังหวัดราชบุรี ซึ่งกําลังประสบปัญหาความเดือดร้อน นั้น กระทรวงการพัฒนาสังคมและความมั่นคงของมนุษย์ (พม.) โดยทีม พม. One Home จังหวัดราชบุรี รวมทั้งบ้านพักเด็กและครอบครัว จังหวัดราชบุรี ได้ลงพื้นที่เยี่ยมเด็กเพื่อตรวจสอบข้อเท็จจริงและประเมินทางสังคมเพื่อเร่งช่วยเหลือตามภารกิจของกระทรวง พม. โดยพบว่า ก่อนที่เด็กชายดังกล่าวจะอยู่ในการเลี้ยงดูของผู้ดูแลเด็ก หลังพ่อแม่ถูกจับดําเนินคดี ได้อาศัยอยู่ในบ้านเช่าที่ตําบลหินกอง อําเภอเมือง จังหวัดราชบุรี ร่วมกับ พ่อ อายุ 52 ปี ปัจจุบัน ต้องโทษคดียาเสพติดและถูกตัดสินจําคุกตลอดชีวิต แม่อายุ 30 ปี ปัจจุบัน ต้องโทษคดีลักทรัพย์ แต่ยังไม่ได้ตัดสินกําหนดโทษ ย่าทวดพิการ อายุ 80 ปี ป้าของแม่เด็ก อายุ 40 ปีเศษ ไม่ได้ประกอบอาชีพ อาของแม่เด็ก อายุ 40 ปีเศษ ป่วยความจําเสื่อม น้องชายของแม่เด็ก อายุ 27 ปี ไม่ได้ประกอบอาชีพ และพี่น้องของเด็ก ได้แก่ พี่สาว อายุ 16 ปี และ 10 ปี และ พี่ชาย อายุ 6 ปี และ 2 ปี
นายปรเมธี กล่าวต่อไปว่า และจากการพูดคุยกับผู้เป็นแม่ พบว่า มีความประสงค์ให้เด็กชายดังกล่าวอยู่ในความดูแลของพี่สาวในระหว่างรอการพิจารณาคดี และหากถูกดําเนินคดีต้องโทษในระยะยาว ขอให้หน่วยงานที่เกี่ยวข้องดําเนินการให้ความช่วยเหลือและสงเคราะห์เด็กตามความเหมาะสม ทั้งนี้ ทีม พม. One Home จังหวัดราชบุรี รวมทั้งบ้านพักเด็กและครอบครัว จังหวัดราชบุรี ได้ดําเนินการให้ความช่วยเหลือ ดังนี้ 1. มอบเครื่องอุปโภคบริโภคที่จําเป็นและนมผงสําหรับเด็กเพื่อบรรเทาความเดือดร้อนในเบื้องต้น 2. ติดตามหาครอบครัวเด็กเพื่อสอบถามความต้องการในการอุปการะเด็กและประเมินความเหมาะสมในการเลี้ยงดูเด็ก 3. ประสานหน่วยงานที่เกี่ยวข้องในพื้นที่ เพื่อให้เด็กได้รับวัคซีนตามกําหนด 4. ประสานหน่วยงานที่เกี่ยวข้องในพื้นที่ร่วมกําหนดแนวทางในการสงเคราะห์ ช่วยเหลือ และคุ้มครองเด็กตามพระราชบัญญัติคุ้มครองเด็ก พ.ศ. 2546 และ 5. ประสานหน่วยงานที่เกี่ยวข้องในพื้นที่ร่วมกําหนดแนวทางในการช่วยเหลือครอบครัวเด็ก
นายปรเมธี กล่าวเพิ่มเติมว่า หากประชาชนพบเห็นหรือประสบปัญหาทางสังคม สามารถขอความช่วยเหลือได้ที่ศูนย์ช่วยเหลือสังคม สายด่วน พม. โทร 1300 บริการฟรี 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้อง เพื่อดําเนินการช่วยเหลืออย่างเต็มที่ต่อไป
รัฐบาลไทย-ข่าวทำเนียบรัฐบาล-อธิบดีกรมเศรษฐกิจระหว่างประเทศเข้าร่วมการประชุมทางไกลเจ้าหน้าที่อาวุโสของประเทศสมาชิกและคู่เจรจาของสมาคมแห่งมหาสมุทรอินเดียว่าด้วยโรคติดเชื้อไวรัสโคโรนา 2019 (โควิด-19) [กระทรวงการต่างประเทศ]
วันเสาร์ที่ 23 พฤษภาคม 2563
อธิบดีกรมเศรษฐกิจระหว่างประเทศเข้าร่วมการประชุมทางไกลเจ้าหน้าที่อาวุโสของประเทศสมาชิกและคู่เจรจาของสมาคมแห่งมหาสมุทรอินเดียว่าด้วยโรคติดเชื้อไวรัสโคโรนา 2019 (โควิด-19) [กระทรวงการต่างประเทศ]
อธิบดีกรมเศรษฐกิจระหว่างประเทศเข้าร่วมการประชุมทางไกลเจ้าหน้าที่อาวุโสของประเทศสมาชิกและคู่เจรจาของสมาคมแห่งมหาสมุทรอินเดียว่าด้วยโรคติดเชื้อไวรัสโคโรนา 2019 (โควิด-19)
อธิบดีกรมเศรษฐกิจระหว่างประเทศเข้าร่วมการประชุมทางไกลเจ้าหน้าที่อาวุโสของประเทศสมาชิกและคู่เจรจาของสมาคมแห่งมหาสมุทรอินเดียว่าด้วยโรคติดเชื้อไวรัสโคโรนา 2019 (โควิด-19)
เมื่อวันที่ 21 พฤษภาคม 2563 นายเชิดชาย ใช้ไววิทย์ อธิบดีกรมเศรษฐกิจระหว่างประเทศ ได้เข้าร่วมการประชุมทางไกลเจ้าหน้าที่อาวุโสของประเทศสมาชิกและคู่เจรจาของสมาคมแห่งมหาสมุทรอินเดีย (Indian Ocean Rim Association: IORA) ว่าด้วยโรคติดเชื้อไวรัสโคโรนา 2019 (โควิด-19) ภายใต้หัวข้อ ‘การรับมือ ความร่วมมือ และความเป็นหุ้นส่วน’ โดยได้ร่วมหารือกับประเทศสมาชิกและคู่เจรจาถึงผลกระทบของการระบาดของโรคโควิด-19 มาตรการการรับมือ การให้ความช่วยเหลือแก่ประเทศสมาชิกที่ได้รับผลกระทบ รวมทั้งแนวทางในการเร่งฟื้นฟูเศรษฐกิจ